b'\n_START_ARTICLE_\nWilhelm Blystad\n_START_SECTION_\nSosialt sinnelag\n_START_PARAGRAPH_\nP\xc3\xa5 1920-tallet fikk han bygget et kulturhus for befolkningen p\xc3\xa5 Torshov og omegn. Bygget stod ferdig i 1928 og er i dag kjent som Kulturslottet Soria Moria. Bygget rommet en kino, en filial av Deichmanske bibliotek, spisesteder og leiligheter.\n_START_SECTION_\nForretningsvirksomhet og politikk\n_START_PARAGRAPH_\nBlystad etablerte i 1906 sin egen fabrikk i tekstilbransjen, Blystad Fabrikker. Denne l\xc3\xa5 i Sandakerveien 52, og er kjent som Blystadboligen. Fra 1930 drev han st\xc3\xb8rre skogeiendommer og sagbruk p\xc3\xa5 Sokna._NEWLINE_Blystad satt i Oslo bystyre i \xc3\xa5rene 1917\xe2\x80\x931928. Han var medlem i verger\xc3\xa5det 1918\xe2\x80\x9322 og ogs\xc3\xa5 styremedlem i Oslo Lysverker.\n_START_SECTION_\nIdrett\n_START_PARAGRAPH_\nBlystad representerte IK Tjalve, og ble senere klubbens formann og deretter \xc3\xa6resmedlem._NEWLINE_Han deltok i Sommer-OL 1908, der han f\xc3\xb8rst konkurrerte i 110 meter hekk, men fullf\xc3\xb8rte ikke l\xc3\xb8pet, og ble sl\xc3\xa5tt ut. Sernere kom han p\xc3\xa5 \xc3\xa5ttendeplass i st\xc3\xa5ende h\xc3\xb8ydehopp, med et hopp p\xc3\xa5 1,42. P\xc3\xa5 nasjonalt niv\xc3\xa5 ble han norsk mester p\xc3\xa5 110 meter hekk i 1904, og vant s\xc3\xb8lv i 1900 og 1902. Han ble ogs\xc3\xa5 norgesmester i h\xc3\xb8ydehopp i 1902, og vant s\xc3\xb8lv i 1903 og 1904. Han ble ogs\xc3\xa5 tre ganger norgesmester i femkamp._NEWLINE_Blystad var i 1917 med p\xc3\xa5 \xc3\xa5 etablerte Oslo Idrettskrets (opprinnelig Kristiania Kredsforbund for Idr\xc3\xa6t, senere Oslo Distriktslag) og var formann fra starten til 1924. Han fikk ogs\xc3\xa5 oppsatt en pokal, kjent som Blystadpokalen._NEWLINE_Innsatsen som idrettsleder gjorde at Blystad ble tildelt Friidrettsforbundets bragdmerke og forbundets fortjenstmedalje i s\xc3\xb8lv, Svenska Idrottsf\xc3\xb6rbundets ordentegn og den svenske Vasaordenen.'